Loksa Linnavolikogule *(kuupäev digiallkirjas)*

**Määruse eelnõu edastamine**

Edastame Loksa Linnavolikogu määruse eelnõu „Loksa Linnavolikogu 28.04.2022 määruse nr 7 „Sotsiaalteenuste osutamise kord“ muutmine“

ALGATAJA: Loksa Linnavalitsus

TÜÜP: määrus

ALUS: kohaliku omavalitsuse korralduse seadus § 22 lg 1 p 5,

sotsiaalhoolekande seadus § 14, § 156 lg 39 ja 310

ETTEKANDJA: linnapea

Lugupidamisega

*/allkirjastatud digitaalsel/*

Värner Lootsmann

linnapea

Lisa:

Seletuskiri Loksa Linnavolikogu määruse eelnõu „Loksa Linnavolikogu 28.04.2022 määruse nr 7 „Sotsiaalteenuste osutamise kord“ muutmine“ juurde

Loksa Linnavolikogu määruse eelnõu „Loksa Linnavolikogu 28.04.2022 määruse nr 7 „Sotsiaalteenuste osutamise kord“ muutmine“

**Seletuskiri Loksa Linnavolikogu määruse eelnõu „Loksa Linnavolikogu 28.04.2022 määruse nr 7 „Sotsiaalteenuste osutamise kord“ muutmine“ juurde**

Täna kehtiv sotsiaalteenuste osutamise kord on kehtestatud Loksa Linnavolikogu 28.04.2022 määrusega nr 7 (edaspidi *määrus*).

Alates 01.01.2025 kehtib sotsiaalhoolekande seaduse muudatus. Sotsiaalhoolekande seaduse peatükis 7, § 156 Riigieelarvest finantseeritavad sotsiaaltoetused lg 39 sätestab, et riigieelarvest määratakse kohaliku omavalitsuse üksusele riigieelarve võimalustest lähtudes toetus psühhosotsiaalse ja psühholoogilise abi (edaspidi koos *vaimse tervise teenus*) korraldamiseks. Vaimse tervise teenust osutab asjakohase ettevalmistusega isik kohaliku omavalitsuse üksuse kehtestatud korras. Toetus jaotatakse kohaliku omavalitsuse üksuste vahel proportsionaalselt elanike arvuga. Seejuures arvestatakse, et minimaalne toetus kohaliku omavalitsuse üksuse kohta oleks vähemalt 1/250 ja maksimaalne toetus kuni 1/16 riigieelarve seaduse § 48 lõike 4 alusel määratud toetusfondi vaimse tervise teenuse toetuse kogumahust. Lõige 310 sätestab, et sama paragrahvi lõikes 39 nimetatud toetuse kasutamisel peab kohaliku omavalitsuse üksus lähtuma põhimõttest, et vaimse tervise teenuse toetusega ei asendata oma eelarvest kaetavaid kulusid.

Kui seni on kohalikud omavalitsused pidanud vaimse tervise teenuste pakkumiseks raha igal aastal riigilt taotlema, siis nüüd on see eelarves olemas läbi omavalitsuste tasandus- ja toetusfondi. 2025. aastal on toetussumma vaimse tervise teenuste pakkumiseks sõltuvalt elanike arvust vahemikus 6000–96 000 eurot, kokku üle 1,54 miljoni euro. Järgneva kolme aasta peale kokku on fondi suurus ligi 4,6 miljonit eurot. 2025. aastal on Loksale eraldatud vaimse tervise teenuse toetamiseks 6 168 eurot.

Teenustena on erinevates omavalitsustes pakutud näiteks psühholoogilist nõustamist, pereteraapiat, hingehoidlikku nõustamist, grupiteraapiat lapsevanematele, kogemusnõustamist, leinanõustamist, loov- (muusika-, kunsti-, liikumisteraapia) ja mänguteraapiat. Meil on olnud kõige suurem nõudlus psühholoogilise ja psühhosotsiaalse nõustamise järgi.

Selleks, et vaimse tervise teenust pakkuda peab olema kohalikus omavalitsuses vastav teenus sisse toodud sotsiaalteenuste osutamise korda ning välja toodud kellele ja mis alustel teenus määratakse, kuidas makstakse. Ettepanek on teha Loksa Linnavolikogu 28.04.2022 määrusesse nr 7 „Sotsiaalteenuste osutamise kord“ alljärgnevad muudatused:

1. Määruse § 2 lõikes 1 on välja toodud Loksa Linnavalitsuse poolt korraldatavate teenuste osutamise loetelu. Loetellu lisatakse vaimse tervise teenus. Määruse § 2 lõiget 1 muudetakse ja sõnastatakse alljärgnevalt:

*„(1) Linnavalitsuse poolt korraldatakse alljärgnevate teenuste osutamine:*

 *1) koduteenus;*

 *2) väljaspool kodu osutatav üldhooldusteenus;*

 *3) tugiisikuteenus;*

 *4) täisealise isiku hooldus;*

 *5) isikliku abistaja teenus;*

 *6) varjupaigateenus;*

 *7) turvakoduteenus;*

 *8) sotsiaaltransporditeenus;*

 *9) eluruumi tagamine;*

 *10) võlanõustamisteenus;*

 *11) vaimse tervise teenus;*

 *12) lapsehoiuteenus;*

 *13) asendushooldusteenus;*

 *14) järelhooldusteenus;*

 *15) vältimatu sotsiaalabi.“*

2. Määruses § 4 lõige 2 sätestab, kes otsustab teenuse osutamise või sellest keeldumise. Ettepanek on täiendada määruse § 4 lõike 2 punkti 1 sotsiaalhoolekande komisjoniga ja lisada määruse § 4 lõike 2 punkti 2 vaimse tervise teenus ning sõnastada § 4 lõige 2 alljärgnevalt:

*„(2) Teenuse osutamise või sellest keeldumise otsustab:*

1*) sotsiaaltöötaja või sotsiaalhoolekande komisjoni ettepanekul linnavalitsus korraldusega kümne tööpäeva jooksul nõuetekohase taotluse saabumise päevast - koduteenuse, väljaspool kodu osutatava üldhooldusteenuse, tugiisikuteenuse, täisealise isiku hoolduse, isikliku abistaja teenuse, eluruumi tagamise, lapsehoiuteenuse, asendushooldusteenuse,* *varjupaigateenuse, turvakoduteenuse, sotsiaaltransporditeenuse, võlanõustamisteenuse, vaimse tervise teenuse, järelhooldusteenuse ja vältimatu abi korral ning määruse § 2 lõikes 2 nimetatud muu teenuse korral;*

*2) erijuhtudel kriisi olukorras sotsiaaltöötaja varjupaigateenuse, turvakoduteenuse, sotsiaaltransporditeenuse, vaimse tervise teenuse ja vältimatu abi korral.“*

3. Määruse 3. peatükki täiendatakse paragrahviga § 16¹ Vaimse tervise teenus. Vaimse tervise teenus on vajaduspõhine, selleks võib olla psühholoogiline nõustamine, perenõustamine. Ametniku algatusel on õigus suunata isik vajaduspõhisele teenusele tema nõusolekul. Teenus on teenuse saajale tasuline. Ametniku poolt teenusele suunamisel vaimse tervise teenuse saajalt tasu võtmine toimub määruse § 6 alusel. Teenuste osutamisel arvestatakse linna eelarves nimetatud teenuse otstarbeks ettenähtud vahenditega ning vajadusel moodustatakse teenuseid vajavatest isikutest järjekord. Erakorralisel juhul osutatakse vaimse tervise teenust koheselt. Vaimse teenuste osutamise kohta halduslepingu sõlmimisel määratakse lepingus muuhulgas kindlaks teenuse sisu, maht, üldised juhised ja finantseerimine.

Eeltoodust tulenevalt täiendatakse määrust paragrahviga § 16¹ Vaimse tervise teenus järgmises sõnastuses:

***„§ 16¹.******Vaimse tervise teenus***

1. *Vaimse tervise teenus on vajaduspõhine.*
2. *Ametniku algatusel on õigus suunata isik vajaduspõhisele teenusele tema nõusolekul.*
3. *Teenus on teenuse saajale tasuline.*
4. *Ametniku poolt teenusele suunamisel otsustatakse vaimse tervise teenuse eest teenuse saajalt tasu võtmine või tasust vabastamine käesoleva määruse § 6 alusel.*
5. *Teenuste osutamisel arvestatakse linna eelarves nimetatud teenuse otstarbeks ettenähtud riiklike vahenditega.*
6. *Erakorralisel juhul osutatakse vaimse tervise teenust koheselt.*
7. *Vaimse teenuste osutamise kohta halduslepingu sõlmimisel määratakse lepingus muuhulgas kindlaks teenuse sisu, maht, üldised juhised ja finantseerimine.“*

Loksa linnavalitsus teeb Loksa Linnavolikogule ettepaneku Loksa linna sotsiaalteenuste osutamise korras vastavad muudatused sisse viia.

*/allkirjastatud digitaalselt/*

Hilleri Treisalt

abilinnapea

hilleri.treisalt@loksa.ee, +372 5332 6792

EELNÕU

Esitaja: Loksa Linnavalitsus



LOKSA LINNAVOLIKOGU

**M Ä Ä R U S**

Loksa linn 29. mai 2025 nr

**Loksa Linnavolikogu 28.04.2022 määruse nr 7**

**„Sotsiaalteenuste osutamise kord“ muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 14 lõike 1 ning § 156 lõigete 39 ja 310 alusel.

**§ 1. Määruse muutmine**

Loksa Linnavolikogu 28.04.2022 määrusesse nr 7 „Sotsiaalteenuste osutamise kord“ tehakse järgmised muudatused:

1. määruse paragrahvi 2 lõiget 1 muudetakse ja sõnastatakse järgmiselt:

*„(1) Linnavalitsuse poolt korraldatakse alljärgnevate teenuste osutamine:*

 *1) koduteenus;*

 *2) väljaspool kodu osutatav üldhooldusteenus;*

 *3) tugiisikuteenus;*

 *4) täisealise isiku hooldus;*

 *5) isikliku abistaja teenus;*

 *6) varjupaigateenus;*

 *7) turvakoduteenus;*

 *8) sotsiaaltransporditeenus;*

 *9) eluruumi tagamine;*

 *10) võlanõustamisteenus;*

 *11) vaimse tervise teenus;*

 *12) lapsehoiuteenus;*

 *13) asendushooldusteenus;*

 *14) järelhooldusteenus;*

 *15) vältimatu sotsiaalabi.“*

1. määruse paragrahvi 4 lõiget 2 muudetakse ja sõnastatakse järgmiselt:

*„(2) Teenuse osutamise või sellest keeldumise otsustab:*

1. *sotsiaaltöötaja või sotsiaalhoolekande komisjoni ettepanekul linnavalitsus korraldusega kümne tööpäeva jooksul nõuetekohase taotluse saabumise päevast - koduteenuse, väljaspool kodu osutatava üldhooldusteenuse, tugiisikuteenuse, täisealise isiku hoolduse, isikliku abistaja teenuse, eluruumi tagamise, lapsehoiuteenuse, asendushooldusteenuse varjupaigateenuse, turvakoduteenuse, sotsiaaltransporditeenuse, võlanõustamisteenuse, vaimse tervise teenuse, järelhooldusteenuse ja vältimatu abi korral ning määruse § 2 lõikes 2 nimetatud muu teenuse korral;*
2. *erijuhtudel kriisi olukorrassotsiaaltöötaja varjupaigateenuse, turvakoduteenuse, sotsiaaltransporditeenuse, vaimse tervise teenuse ja vältimatu abi korral.“*
3. määrust täiendatakse paragrahviga 16¹ järgmises sõnastuses:

*„****§ 16¹ Vaimse tervise teenus***

1. *Vaimse tervise teenus on vajaduspõhine.*
2. *Ametniku algatusel on õigus suunata isik vajaduspõhisele teenusele tema nõusolekul.*
3. *Teenus on teenuse saajale tasuline.*
4. *Ametniku poolt teenusele suunamisel otsustatakse vaimse tervise teenuse eest teenuse saajalt tasu võtmine või tasust vabastamine käesoleva määruse § 6 alusel.*
5. *Teenuste osutamisel arvestatakse linna eelarves nimetatud teenuse otstarbeks ettenähtud riiklike vahenditega*
6. *Erakorralisel juhul osutatakse vaimse tervise teenust koheselt.*
7. *Vaimse teenuste osutamise kohta halduslepingu sõlmimisel määratakse lepingus muuhulgas kindlaks teenuse sisu, maht, üldised juhised ja finantseerimine.“*

**§ 2. Määruse jõustumine**

Määrus jõustub kolmandal päeval peale Riigi Teatajas avaldamist.

*/allkirjastatud digitaalselt/*

Rein Heina

volikogu esimees